2019. gada .maijā Noteikumi Nr.

Rīgā (prot. Nr.  §)

**Grozījumi Ministru kabineta 2018. gada 20. februāra noteikumos Nr. 94 "Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi"**

Izdoti saskaņā ar

[Zvejniecības likuma](http://www.likumi.lv/doc.php?id=34871)

13. panta pirmās daļas

4. un 5. punktu

Izdarīt Ministru kabineta 2018. gada 20. februāra noteikumos Nr. 94 "Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi" (Latvijas Vēstnesis, 2018, 38. nr.) šādus grozījumus:

1. Izteikt 1. punktu šāda redakcijā:

"1. Noteikumi nosaka:

1.1. jūrā nozvejoto un akvakultūrā izaudzēto zivju izkraušanas kontroles un zivju tirdzniecības un transporta objektu, kā arī noliktavu un ražošanas telpu pārbaudes kārtību saskaņā ar:

1.1.1. Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (turpmāk – regula Nr. 1224/2009);

1.1.2. Komisijas 2011. gada 8. aprīļa Īstenošanas regulu (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (turpmāk – regula Nr. 404/2011);

* + 1. Padomes 2008. gada 29. septembra Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza regulas (EEK) Nr.  2847/93, (EK) Nr. 1936/2001 un (EK) Nr. 601/2004, un ar ko atceļ regulas (EK) Nr. 1093/94 un (EK) Nr. 1447/1999 (turpmāk – regula Nr. 1005/2008);

1.2. iekšējos ūdeņos nozvejoto vai akvakultūrā izaudzēto zivju (tostarp nēģu, arī vēžu un citu ūdens bezmugurkaulnieku, kā arī zivju ikru) produktu tirdzniecības un transporta objektu, kā arī noliktavu un ražošanas telpu pārbaudes kārtību."

1. Papildināt II nodaļu ar 4.1 punktu šādā redakcijā:

"4.1 Trešās valsts zvejas kuģa kapteinis vai tā pārstāvis vismaz trīs darbdienas pirms paredzamā ienākšanas laika Latvijas Republikas ostā regulas Nr. 1005/2008 6. panta pirmajā daļā minēto informāciju kopā ar regulas Nr. 1005/2008 II pielikumā minēto Eiropas Kopienas nozvejas sertifikātu (turpmāk – nozvejas sertifikāts), kas ir apstiprināts atbilstoši iepriekš minētās regulas III nodaļai, elektroniski iesniedz Valsts vides dienestā."

1. Aizstāt 5. punkta pirmajā teikumā vārdu "Zvejas" ar vārdiem "Jūras zvejas".
2. Aizstāt 13. punktā vārdu "nepārsniedz" ar vārdiem "vienam galapatērētājam nepārsniedz".
3. Aizstāt 17. punktā vārdus "regulas Nr. 1005/2008 II pielikumā minētā Eiropas Kopienas nozvejas sertifikāta (turpmāk – nozvejas sertifikāts) " ar vārdiem "nozvejas sertifikāta".
4. Izteikt V nodaļas nosaukumu šādā redakcijā:

"V. Transportēšanas un dokumentu aprites kontrole".

1. Papildināt 26. punktu aiz vārda "produktus" ar vārdiem "kā arī šo noteikumu 1.2. apakšpunktā minētos produktus".
2. Papildināt noteikumus ar 26.1 un 26.2 punktu šādā redakcijā:

"26.1 Šo noteikumu 1.2. apakšpunktā minēto produktu transportētājs transportēšanas dokumentā norāda zvejas atļaujas (licences) numuru, ja produktus piegādā zvejnieks, kam ir speciālā atļauja (licence) komercdarbībai zvejniecībā Latvijas Republikas iekšējos ūdeņos vai pārtikas uzņēmuma atzīšanas numuru, ja produktus piegādā Pārtikas un veterinārā dienesta atzīts akvakultūras uzņēmums.

26.2 Zvejnieks vai akvakultūras uzņēmums pēc transportētāja pieprasījuma sniedz tam šo noteikumu 26.1 apakšpunktā minēto informāciju."

1. Izteikt VI nodaļas nosaukumu šādā redakcijā:

"VI. Tirdzniecības objektu, noliktavu un ražošanas telpu pārbaude".

1. Papildināt VI nodaļu ar 35.1 un 35.2 punktu šādā redakcijā:

"35.1 Šo noteikumu 1.2. apakšpunktā minēto produktu tirdzniecības objektu, noliktavu un ražošanas telpu pārbaudes nosacījumi:

35.11. Valsts vides dienesta amatpersona pārbauda preču piegādes un izcelsmes apliecinājuma dokumentus, to piegādes un saņemšanas faktu, kā arī iekšējo ūdeņu produktu daudzuma atbilstību minētajiem dokumentiem;

35.12. nosūtītājs, saņēmējs (izņemot galapatērētāju), apstrādātājs vai uzglabātājs:

35.12.1. šo noteikumu 35.11. apakšpunktā minētos dokumentus glabā līdz attiecīgās iekšējo ūdeņu produktu partijas realizācijai un uzrāda tos pēc Valsts vides dienesta amatpersonu pieprasījuma;

35.12.2. dokumentā, kas apliecina Latvijas Republikas iekšējos ūdeņos iegūto produktu pirkumu, norāda zvejas atļaujas (licences) numuru, ja produktus piegādā zvejnieks, kam ir speciālā atļauja (licence) komercdarbībai zvejniecībā Latvijas Republikas iekšējos ūdeņos vai pārtikas uzņēmuma atzīšanas numuru, ja produktus piegādā Pārtikas un veterinārā dienesta atzīts akvakultūras uzņēmums.

35.2 Zvejnieks vai akvakultūras uzņēmums pēc nosūtītāja, saņēmēja, apstrādātāja vai uzglabātāja pieprasījuma sniedz tam šo noteikumu 35.12.2. apakšpunktā minēto informāciju."

10. Papildināt noteikumus ar 39.1 punktu šādā redakcijā:

"39.1 Ja produktu pirmā pirkšana notiek ārpus Eiropas Savienības, Latvijas karoga zvejas kuģa kapteinis vai viņa pārstāvis atbilstoši regulas Nr. 1224/2009 62. panta 5. punktam iesniedz Valsts vides dienestā pārdošanas zīmes kopiju vai citu līdzvērtīgu dokumentu."

Ministru prezidents A. K. Kariņš

Zemkopības ministrs K. Gerhards